รีวิวแรกสำหรับวงใน ชะเอมขอเปิดด้วยร้านนี้นะคะ คือปกติก็ใช้วงในเดินตามหาร้านอาหารในกรุงเทพด้วยความที่เพิ่งจะย้ายมาทำงานที่กทม
อาจจะสงสัยนะคะอ้าวบอกตามหาร้านในกทม.แต่รีวิวแรกกลับเริ่มที่ร้านต่างจังหวัด คือปกติก็เขียนอธิบายไม่ค่อยเก่ง บวกกับความขี้เกียจ5555 แต่สำหรับร้านนี้คือ ด้วยเหตุผลที่ว่ามีโอกาสได้ไปเยือนประจวบฯ ตามคำเชิญของพี่ที่ทำงานแบบกินฟรีเที่ยวฟรี  ตั้งสองครั้งสองครา ซึ่งครั้งแรกที่ไปถึงเจ้าบ้านก็แนะนำร้านนี้จัดมาเต็มสเตปด้วยความหิวแต่ก็ไม่ได้เอามาลง พอครั้งนี้มีโอกาสได้ไปอีกครั้ง เห้ย!!  คือดีรสชาติเหมือนเดิมเป๊ะ คือประทับใจ. ต้องประกาศให้โลกรู้บ้างละ. ฉะนั้นไม่รอช้าขอรีวิวเลยละกันสำหรับร้านนี้นะค่ะ บรรยากาศธรรมชาติสุดๆ เดินเข้าร้านประหนึ่งไปบ้านญาติตามต่างจังหวัดยังไงอย่างงั้น บริเวณบ้านโล่งๆ. จัดพื้นที่ทำครัววางโต๊ะเหมือนไม่ใช่ร้านค้า เห็นแม่ครัวแล้วก็แบบอือหือคุณยายหนูชัดๆๆ ร้านแบบครอบครัวช่วยกันทำช่วยกันเสริฟ วัตถุดิบบางอย่างก็ปลูกเอง. เก๋มากๆ รสชาติก็จัดเต็มจัดจ้านถึงใจ อย่างหมูป่าผัดเผ็ด ปลานิลทอดหอมๆ ไข่เจียวยังอร่อย ต้มยำ คือแบบไม่ได้เวอร์แต่อร่อยต้องลอง เพราะด้วยวัตถุดิบสดสอาด เลยทำให้ร้านนี้โดนใจมากๆคะ หากคุณมีโอกาสได้ผ่านไปด่านสิงขรอย่าลืมแวะลองชิมสักนิดนะคะ 